《秋夜诗 其一》
魏晋·湛方生

悲九秋之为节。物凋悴而无荣。岭颓鲜而殒绿。木倾柯而落英。

岭代谢以惆怅。睹摇落而兴情。信皋壤而感人。乐未毕而哀生。

秋夜清兮何秋夕之转长。夜悠悠而难极。月皦皦而停光。

播商气以清温。扇高风以革凉。水激波以成涟。露凝结而为霜。

凡有生而必凋。情何感而不伤。苟灵符之未虚。孰兹恋之可忘。

何天悬之难释。思假畅之冥方。拂尘衿于玄风。散近滞于老庄。

揽逍遥之宏维。总齐物之大纲。同天地于一指。等太山于毫芒。

万虑一时顿渫。情累豁焉都忘。物我泯然而同体。

岂复寿夭于彭殇。

作者简介：湛方生，东晋诗人。籍贯与生卒年均不详。据他的《庐山神仙诗序》提到“太元十一年”一语，可知他当生活于东晋后期，孝武帝时人，曾任西道县县令、卫军咨议，后辞官归隐。《隋书·经籍志》载《湛方生集》共10卷，今佚。今人逯钦立《先秦汉魏晋南北朝诗》辑其诗9首，另有一些佚句。严可均《全上古三代秦汉三国六朝文》辑其文和赋18篇。